Toledo provincija
Toledo provincija (isp. Provincia de Toledo) – viena iš Ispanijos provincijų, esanti šalies centre, vakarinėje Kastilijos ir La Mančos autonominio regiono dalyje. Provincija šiaurėje ir šiaurės rytuose ribojasi su Madridu, rytuose su Kuenka, pietuose ir pietryčiuose su Siudad Realiu, pietvakariuose su Badachosu, vakaruose su Kaseresu ir šiaurės vakaruose su Avila. Administracinis centras – Toledas. Daugiausiai gyventojų turi Talavera de la Reina – 88 548 gyventojai (2013 m. duomenys). Provinciją sudaro 204-ios savivaldybės. Mažiausia iš jų – Illán de Vacas, turi 8-is gyventojus. 2013 m. duomenimis, provincijoje gyveno 706 407 gyventojai.